**גמר גביע המדינה בכדורגל 2001** התקיים באצטדיון רמת גן ברמת גן ב-22 במאי 2001, ובו נקבע כי מחזיקת גביע המדינה בכדורגל 2000/2001 היא מכבי תל אביב, שניצחה במשחק את מכבי פתח תקווה בתוצאה 0-3. הייתה זו המהדורה ה-63 של גביע המדינה, וה-48 מאז קום המדינה.

מכבי תל אביב זכתה בגביע ה-20 בתולדותיה (וה-14 מאז קום המדינה), בהופעתה ה-31 בגמר הגביע (ה-22 מאז קום המדינה). הייתה זו הזכייה הראשונה של מכבי תל אביב בגביע המדינה מאז 1995/1996, בגמר בו ניצחה מכבי תל אביב את עירוני ראשון לציון 1:4. מאז הגיע מכבי תל אביב למעמד גמר נוסף בעונת 1996/1997 אולם הפסידה להפועל באר שבע 0:1. מנגד עבור מכבי פתח תקווה הגיעה לגמר הגביע הראשון שלה מזכייתה 52 שנים לפני כן, בעונת 1951/1952, אז ניצחה את מכבי תל אביב 0:1 במשחק הגמר, אולם מאז לא הגיעה הקבוצה כלל למעמד גמר גביע המדינה.

הדרך אל הגמר
------------

| מכבי תל אביב | סיבוב | מכבי פתח תקווה |
| --- | --- | --- |
| יריבה | תוצאה | תוצאה | יריבה |
| עירוני אופקים | 7 – 2 | 32 האחרונות | 5 – 1 | מכבי שעריים |
| מכבי אחי נצרת | 3 – 0 | שמינית הגמר | 2 – 0 | הפועל חיפה |
| מכבי נתניה | 2 – 0 | רבע הגמר | 2 – 0 | מכבי עירוני קריית אתא |
| הפועל תל אביב | 2 – 0 | חצי הגמר | 2 – 2 (2–3 ה) | מכבי חיפה |

### מכבי תל אביב

מכבי תל אביב הגיעה לגמר כקבוצה המתמודדת בחלק העליון של טבלת ליגת העל, וסיימה במקום הרביעי בליגה. בסיבוב ט' אירחה את קבוצת ליגה ב' עירוני אופקים, אותה ניצחה בתוצאה 2:7, אחרי צמד שערים שכבשו טל בנין ורודריגו גולדברג ושערים נוספים שכבשו פרנץ הורבאט, דדי בן דיין וגיא צרפתי, כאשר מנגד לזכות הקבוצה הקטנה מאופקים כובשים שערים ניחומים יגאל אלזם ודני משען. בשמינית הגמר נפגשת מכבי תל אביב בביתה עם קבוצת הליגה הלאומית מכבי אחי נצרת, אותה היא מנצחת 0:3 משערים של רודריגו גולדברג, טל בנין וברוך דגו. ברבע הגמר מקבלת מכבי תל אביב הגרלה קשה יותר בדמותה של מכבי נתניה מהליגה שלה שמארחת אותה באצטדיון הקופסה, אולם מכבי תל אביב מנצחת גם אותה 0:2 מצמד של דדי בן דיין וממשיכה לחצי הגמר. בשלב האחרון לפני הגמר - פוגשת מכבי תל אביב את היריבה העירונית הפועל תל אביב לדרבי נוסף במסגרת הגביע, אותה היא מנצחת 0:2 מצמד שערים של ברוך דגו, אותם הוא כובש ב-4 דקות בלבד, מה ששולח את מכבי תל אביב למעמד גמר גביע המדינה ה-31 בתולדותיה, והראשון מזה 4 שנים.

### מכבי פתח תקווה

מכבי פתח תקווה הגיעה לגמר כקבוצת אמצע טבלה בליגת העל, לאחר שסיימה במקום השמיני בליגה. בסיבוב ט' אירחה מכבי פתח תקווה את קבוצת הליגה הארצית מכבי שעריים, אותה מנצחת פתח תקווה בקלות בתוצאה 1:5, כאשר לזכותה כובשים גיא יצחק, רפי חלאלי (צמד), עומר גולן ואסי טובי, כאשר לזכותה של שעריים כובש פרדי אסולין שער ניחומים. בשמינית הגמר מתארחת מכבי פתח תקווה באצטדיון קריית אליעזר למפגש מול הפועל חיפה, קבוצה שמתמודדת על האליפות באותה התקופה מול היריבה העירונית מכבי חיפה הקבוצה השלטת בליגה. במשחק זה מפתיעה מכבי פתח תקווה ומנצחת 0:2 משערים של עידן מליחי ואסי טובי. ברבע הגמר מתארחת מכבי פתח תקווה אצל קבוצת הליגה לאומית מכבי עירוני קריית אתא, ומנצחת שוב, 0:2, משערים של אסי טובי ורפי חלאלי. בחצי הגמר פוגשת מכבי פתח תקווה את הקבוצה שנחשבה לטובה ביותר בישראל דאז, מכבי חיפה, שגם זכתה באליפות בעונה זו בליגת העל. במשחק מובילה מכבי חיפה 2:0 משערים של יעקובו איגביני וננאד פראליה כאשר היא בדרך הבטוחה לשלב הבא, אולם ב-4 הדקות האחרונות של המשחק כובשת מכבי פתח תקווה צמד שערים מהירים מרגליהם של שי הולצמן (86) ואיתן פריינטה (89), משווה את התוצאה, והמשחק נכנס להארכה. בהארכה כובש גיא יצחק שער דרמטי בדקה ה-115, המשחק מסתיים, מה ששולח את מכבי פתח תקווה לגמר הרביעי בתולדותיה, והראשון מזה 52 שנים אחרי הזכייה האחרונה שלה בגביע בשנות ה-50.

סיכום המשחק
-----------

### מחצית ראשונה

בדקה ה-13 אירע האירוע הראשון במשחק כאשר קשר מכבי תל אביב טל בנין הכניס כדור עומק מדויק לברוך דגו, שבעט מ-14 מטרים שטוח וחלש לידיים של שוער מכבי פתח תקווה גולן מלול.

בדקה ה-27 הקשר והקפטן של מכבי תל אביב, אבי נמני הרים לחלוץ רודריגו גולדברג שניצל טעות של בלם מכבי פתח תקווה שרון צופין ובעט בחצי הגובה, אבל מלול הצליח להדוף לקרן.

בדקה ה-31 קשר מכבי תל אביב גיא צרפתי בעט מכ-35 מטרים כדור ששפשף את משקוף השער של מכבי פתח תקווה, ויצא החוצה.

בדקה ה-38 פריצה של אסמאעיל עאמר המגן הימני של פתח תקווה מצד ימין הסתיימה בכדור רוחב לרחבת מכבי תל אביב, וצחי שמריהו שהגיע לכדור, בעט מכ-7 מטרים החוצה.

בדקה ה-45 קשר מכבי תל אביב ברוך דגו מסר כדור רוחב מהאגף לקשר ההתקפי אלי ביטון שהגיע לכדור, ובעט מכ-12 מטרים מעל השער.

### מחצית שנייה

בדקה ה-51 קשר מכבי תל אביב אבי נמני מסר כדור לרודריגו גולדברג, שפרץ לרחבת ה-16 ובעט מכ-14 מטרים כדור חזק, אבל שוער מכבי פתח תקווה מלול הצליח להגיע לכדור והדף אותו לקרן.

בדקה ה-56 קשר מכבי תל אביב ברוך דגו הגביהה כדור לרחבה לחלוץ מקבוצתו רודריגו גולדברג, שנגח מ-12 מטרים לפינה השמאלית התחתונה של מלול, שלא הצליח להגיע לכדור, מה שקבע **0:1 למכבי תל אביב**.

בדקה ה-62 עירבוביה של המון שחקנים ברחבת מכבי פתח תקווה, שבסיומה בעט גולדברג חזק אבל בלם פתח תקווה תומר בן-יוסף הדף עם הגוף את הכדור החוצה.

בדקה ה-75 קשר מכבי תל אביב אייל שן מסר כדור לאלי ביטון, שפרץ עם הכדור מימין לרחבה, בעט מ-14 מטרים בזווית חדה אלכסונית לשערו של מלול שלא הגיע לכדור, **0:2 למכבי תל אביב** בדקה זו.

בדקה ה-90 פרץ ברוך דגו שוב מצד שמאל, העביר כדור רוחב לקשר הקפטן של מכבי תל אביב אבי נמני, שבעט מכ-4 מטרים לרשת, **מה שקבע 0:3 למכבי תל אביב** ואת תוצאת המשחק.

לאחר מספר דקות של תוספת זמן שרק השופט איתן תבריזי לסיום המשחק, **מה שקבע ניצחון במשחק הגמר, וזכייה גביע מספר 20 למכבי תל אביב.**

|  |  |  |  |  |
| --- | --- | --- | --- | --- |
| 22 במאי 2001 | **מכבי תל אביב** | **0:3** | **מכבי פתח תקווה** | אצטדיון רמת גן, רמת גן**צופים:** 38,000**שיפוט:** איתן תבריזי |
| רודריגו גולדברג הובקע שער בדקה ה- , 56' , 56' אלי ביטון הובקע שער בדקה ה- , 75' , 75'אבי נימני הובקע שער בדקה ה- , 90' , 90' |  |  |

### הרכבי הקבוצות

|  |  |
| --- | --- |
| 





**מכבי תל אביב**
 | 





**מכבי פתח תקווה**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  |  |
| שוער | **1** | ישראלישראל לירן שטראובר |
| מגן ימני | **6** | פוליןפולין גז'גוז' ונדזינסקי |
| בלם | **5** | ישראלישראל גדי ברומר |
| בלם | **4** | ישראלישראל אמיר שלח |
| מגן שמאלי | **19** | ישראלישראל דדי בן דיין |
| קשר אחורי | **7** | ישראלישראל טל בנין |
| קשר | **9** | ישראלישראל גיא צרפתי |  | הוחלף בדקה ה-74 74' |
| קשר | **8** | ישראלישראל אבי נמני (קפטן) | כרטיס צהוב  |
| קשר התקפי | **24** | ישראלישראל אלי ביטון |  | הוחלף בדקה ה-84 84' |
| קשר התקפי | **9** | ישראלישראל ברוך דגו |  | הוחלף בדקה ה-91 91' |
| חלוץ | **18** | צ'ילהצ'ילה רודריגו גולדברג |
| **מחליפים:** |
| בלם | **21** | ישראלישראל דני משען |  | נכנס כמחליף בדקה ה-91 91' |
| קשר | **3** | ישראלישראל אייל שן |  | נכנס כמחליף בדקה ה-74 74' |
| חלוץ | **29** | הונגריההונגריה פרנץ הורבאט |  | נכנס כמחליף בדקה ה-84 84' |
| **מאמן:** |
| ישראלישראל ניר לוין |

 |  | 

|  |
| --- |
|  |
|  |  |
| שוער |  | ישראלישראל גולן מלול | כרטיס צהוב  |
| מגן ימני |  | ישראלישראל אסמאעיל עאמר | כרטיס צהוב  |
| בלם |  | ישראלישראל שרון צופין |
| בלם |  | ישראלישראל תומר בן-יוסף |
| מגן שמאלי |  | ישראלישראל ווהאב ברכאת |  | הוחלף בדקה ה-67 67' |
| קשר |  | ישראלישראל איתן פריינטה |
| קשר |  | ישראלישראל אופיר קופל |
| קשר |  | ישראלישראל עידן מליחי |
| קשר |  | יוגוסלביהיוגוסלביה דראגן טאדיץ' |
| קשר |  | ישראלישראל צחי שמריהו |  | הוחלף בדקה ה-60 60' |
| חלוץ |  | ישראלישראל שי הולצמן |  | הוחלף בדקה ה-80 80' |
| **מחליפים:** |
| קשר התקפי |  | ישראלישראל גיא יצחק |  | נכנס כמחליף בדקה ה-60 60' |
| חלוץ |  | ישראלישראל רפי הללי |  | נכנס כמחליף בדקה ה-80 80' |  |  |
| חלוץ |  | ישראלישראל אסי טובי |  | נכנס כמחליף בדקה ה-67 67' |
| **מאמן:** |
| ישראלישראל יוסי מזרחי |

 |

|  |
| --- |
|  |

קישורים חיצוניים
----------------

* סיקור המשחק באתר מכבי-פדיה
* יש גביע: מכבי ניצחה 0:3 את פ"ת וזכתה בגביע, כתבה על משחק הגמר מאתר האתר הרשמי של מכבי תל אביב
* משה גוזגל, מכבי ת"א מחזיקת גביע המדינה, באתר ynet, 21 במאי 2002
* עונת 00/01: מכבי ת"א - מכבי פ"ת (גמר גביע), סרטון בערוץ "MTAGold", באתר יוטיוב (אורך: 00:01:56)

הערות שוליים
------------



| משחקי גמר גביע המדינה בכדורגל |
| --- |
| 

|  |
| --- |
| 1951 • 1952 • ~~1953~~ • 1954 • 1955 • ~~1956~~ • 1957 • 1958 • 1959 • ~~1960~~ • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |

 |